क’क्राझार,16 अक्ट’बर 2020: क’क्राझार जिल्लानि सिंयाव थानाय पाटगाव हालामनि बेन्दोंआव थानाय हालांबाजार गुवार फोथाराव थांनाय 13 अक्ट’बरखालि खुंजानाय इउपिपिएल दोलोनि मोनसे फोसावदिं मेलाव आफादगिरि प्रमद बर’नि नुजाथिनाय आरो बाहागो लानायाव बिपिएफ दोलो नागारनानै इउपिपिएल दोलोआव सामिल जाफैयो । गोबांथार सुबुंफोरा इउपिपिएल दोलोआव सामिल जाफैनाय हाबाफारियावनो पाटगाव दखरा एबसुनि बारग’ आफादगिरि मुस्रि फुंबिलि बसुमतारिया बड’लेण्ड रादाबनि सिगांआव फोरमायथिनाय बादिब्ला, इउपिपिएल दोलोनि सान्थौ आरो नोजोरखौ मोजां मोन्नानै बिपिएफ दोलो नागारनानै इउपिपिएल दोलोआव सामिल जादों ।